Deg tazwara, mi d-nemmeslay ɣef umezruy n tseknawalt n tutlayin tafṛansist, taglizit d tmaziɣt ; nufa-d isegzawalen imezwura i d-yefɣen s tutlayt n tefṛansist d teglizit d isinutlayanen : tafṛansist d tlatinit neɣ taglizit d tlalinit. Ula s tutlayt n tmaziɣt isegzawalen imenza i d-yefɣen ṭaqqa d isinutlayanen : tafṛansist d tmaziɣt (s tentaliyin-is yemxallafen.) Beṭṭu n tmaziɣt ɣef waṭas n tentaliyin, ur yelli ara d ugur ɣer imseknawalen, imi llan isegzawalen yettwaxdmen s tantaliwin : tacelḥit, tamẓabit, tarifit, tacawit, …